Det er den arktiske kulde der modtager mig, da jeg stiger ud af flyet i Bodø lufthavn. Himmelen er høj og klar, nysneen ligger overalt og får de omkringliggende høje fjelde til at lyse klart mod himmelen. Jeg skal med Hurtigruten, der sejler op og ned langs den norske vestkyst, videre mod nord - mod Tromsø. Den klassiske tur med Hurtigruten går fra Bergen til Kirkenes (seks dage) og retur (fem dage) og har traditionelt været for mennesker med god tid som f.eks. pensionister. Man har naturligvis altid kunnet stå på og af når som helst undervejs som på ethvert andet færgerederi, hvilket lokalbefolkningen benytter sig af. Men den traditionelle tur er der nu mulighed for at opleve i mindre bidder, så man ikke behøver at bruge en hel uge på "Verdens Smukkeste Sørejse". Nu kan "fortravlede" mennesker tage sig et par fridage på en del af ruten og benytte sig af de muligheder Hurtigruten tilbyder undervejs.\nI Bodø har jeg god tid, inden Hurtigrutens skib MS Polarlys sejler videre nordpå, så jeg kan vælge mellem at komme med aktivitetsselskabet Stella Polaris på havsafari i gummibåd til verdens største tidevandsstrøm ved Saltstraumen eller benytte lejligheden til at besøge Norsk Luftfartsmuseum, der blev åbnet i 1994 og er Nordens største udstilling inden for luftfart. De 14 graders frost får mig til at vælge den indendørs aktivitet. Luftfartsmuseets bygning på 10.000 m2 er udformet som en kæmpe propel og udstillingen er opdelt i en militær del og en civil del, og beretter om luftfartshistorien fra de første luftballoner over de første lette flyvemaskiner til vore dages jetjagere. Her kan jeg lære om rekorder og helte, om eksperimenter og mislykkede forsøg og ulykker. Her findes bl.a. spitfire og andre maskiner i fuld størrelse - og ikke mindst den spændende historie om det amerikanske spionfly U2, der blev skudt ned over Sovjet og nær havde startet 3.verdenskrig.\nDet tuder i fløjten og ganske hurtigt har kaptajnen manøvreret skibet fra kaj og vi er på vej ud af havnen – ud i Vestfjorden. Fjeldene er ubeskrivelige flotte. Nogle er spidse og går stejlt ned i havet. Andre er knudrede - næsten troldske - og sætter fantasien i gang. Jeg synes at det er bedst at stå uden for på dækket og betragte landskaberne vi glider forbi. Det er nødvendigt med varmt tøj - i flere lag. Selv om det ikke blæser, gør skibets hastighed og frosten, at vinden bider i kinderne.\nDet er tid til at trække indenfor og i restaurant Polarlys får jeg stillet min sult. Under den efterfølgende kaffe i Club Midnatsol får vi pludselig oplysningen: Nordlys. Rigtigt nordlys - ikke blot den flotte mosaik, der er opsat i receptionen. Kaffen får være og hurtigt skiftes der atter til varmt tøj. Ude på dækket er der allerede trængsel. For over hovederne på os løber 3 lange striber i grønlige farver. Der er ikke meget bevægelse i nordlyset - men det er tydeligt at se.Faktisk tilbyder Hurtigruten at vække sine gæster på et hvilket som helst tidspunkt i løbet af natten, hvis der er nordlys som gæsterne ønsker at se.\nDa vi sejler ind i det 20 km lange, men ekstremt smalle Raftsundet, er det næsten midnat, men jeg skal alligevel på dækket. At stå foran på skibets dæk og se de lodrette, sneklædte fjeldvægge, der går direkte ned i vandet, glide forbi i mørket, er en betagende oplevelse. Når så nordlyset samtidigt har udviklet sig og nu bugter sig hen over himmelhvælvingen, er oplevelsen total. Jeg stiller mig bagerst på skibet - det mørkeste sted jeg kan finde - og kikker lodret op. Det ligner orgelpiber. Der trækkes ud - for kort tid efter at blive trykket sammen. Konstant er der bevægelse i atmosfæren. En bevægende følelse går gennem mig. Jeg er høj.\nDa vi sejler fra Harstad skimtes det bagvedliggende fjeld som en lille lodret klippevæg, men efterhånden som vi kommer længere ud på Vågsfjorden og kommer på afstand af Harstad, "vokser" fjeldet bag byen sig stort og mægtigt. Et fjeld ser altid større ud på afstand.\nDet er muligt at besøge kaptajnen, når man blot spørger i god tid, og i løbet af formiddagen har jeg fornøjelsen af at besøge broen og høre lidt om dagligdagen på skibet og se de mange instrumenter, der gør manøvrering af skibet let. Langt det meste foregår ved automatstyring. Faktisk er det kun når skibet lægger til og fra kaj, at skibet styres manuelt. Eller hvis der opstår en situation hvor manuel indgriben er nødvendig. Her er altid mindst to på broen og skulle "mand over biord-situationen" opstå, kan skibet (ved normal fart) bringes til standsning på 300 meter! Da jeg senere sidder i Panorama-salonen på 7. etage glider samtalen ind på hvad der egentligt er at opleve her højt mod nord. Her er jo næsten ingen byer, ingen huse, ingen biler. Der er jo ikke andet at se end de øde fjelde! Og det er netop det unikke. At her ingen ting er. Her er total fred - og udsigt til verdens smukkeste kyststrækning.\nPå vor vej videre gennem sunde og stræder oplever vi hvorledes havet damper. Den varme Golfstrøm, der kommer nede fra Den Mexicanske Golf og sender sit varme vand op langs Norges vestkyst, så den er isfri hele året, mødes her med den iskolde arktiske luft. Og når varmt og koldt mødes opstår der damp. Det kan vi se som små røgskyer hen over vandoverfladen. Længere inde ved kysten er fænomenet mere udbredt. Her står egentlige mørke skyer og hænger i vandoverfladen. Så sejler skibet pludselig ind i tæt tåge og udsyn, og lys, lukkes ude. Vi kan i perioder kun se ganske få meter fra skibet. Havgusen ligger i banker og ind i mellem trænger lyset ned gennem huller i skydækket. Et betagende syn. Men så klarer det atter op og vi har udsigt til Ishavskatedralen i Tromsø og sejlturen er snart forbi.\nMidt på eftermiddagen er vi i havn og busserne fra Tromsø Villmarkssenter bringer os ud i den arktiske vildmark - blot ½ times kørsel fra skibet. Her driver Tove og Tora deres vildmarkscenter med bl.a. ca. 200 alaska husky, der de næste timer skal være rammen for vor hundeslædetur. Efter at være klædt om til varmt tøj og store støvler, er det tid til at hilse på nogle af hundene. De fleste er meget glade for nogle venlige ord og et lille klap. Der er mange af Hurtigrutens gæster, der denne eftermiddag har valgt at deltage på hundeslædeturen og da vi alle er klædt om, samles vi, så Tove kan fordele os på de mange slæder, der allerede står parate med forspændte hunde. Enkelte får selv lov til at køre slæden, men andre foretrækker at sidde mere sikkert i slæden, evt. mellem benene på én de kender.\nSå glider vi ud i den nyfaldne sne. Det har været nødvendigt at "forkøre" ruten med en snescooter, da hundene ellers vil have meget vanskeligt at pløje sig gennem de ca. 50 cm. nysne, der er faldet de sidste døgn. Langsomt glider hele kortegen af slæder - ca. 10 stk. op over fjeldet medens udsigten til fjeldene på den anden side af sundet langsomt kommer mere og mere til syne. Her skal man blot nyde og smage på den friske luft. Lade sig synke ned i slæden og mærke hundenes kræfter. Det er et flot syn med de mange slæder, der roligt glider gennem landskabet, medens eftermiddagens lys langsomt bliver svagere og svagere. Det bliver til en tur op over en blød fjeldtop, rundt i en sløjfe og tilbage ned mod vandet og til vildmarkscentret.\nNede i havnen tuder Polarlys i fløjten, så ekkoet gjalder mellem fjeldene. Ikke en gang. Ikke to gange. Men hele fem gange lyder ekkoet. Så ved jeg, at MS Polarlys er på vej nordover - mod Kirkenes.


Hjem Solfilm Renault Renault 5 5-d\nSolfilm til Renault 5 5-d alle årsmodeller\nFærdigskåret solfilm til alle Renault 5 5-d årsmodeller fra 1984 til 1996. Renault 5 5-d har fem ruder bag ved føreren (bag ved B-stolpen), hvoraf der er en bagrude, fire ruder i passagerdørene og to ruder i dørene foran.\nKøb solfilm til dørene foran på din Renault 5 5-d til en reduceret pris! (Reduceret pris gælder ved bestilling af solfilm til de øvrige ruder bag ved føreren). Med solfilm på alle ruder får du en bedre, tryggere og køligere Renault 5 5-d.\nEVOFILM® er en aftagelig, limfri solfilm af højeste kvalitet, der er produceret i smart PVC. EVOFILM®’s smarte solfilm er helt ufølsom over for folder og bøjninger, og det er ikke nødvendigt at krympe, forme eller skære den til, når den skal monteres på en buet rude. EVOFILM® kan tages af og eftermonteres på din Renault 5 5-d med samme succesfulde resultat.\nEVOFILM® leveres som en færdigskåret solfilm til Renault 5 5-d, og du kan forvente dig en både hurtig og simpel montering. EVOFILM®-solfilm monteres ikke med lim, hvilket gør det meget nemt at sætte solfilmen på med et succesfuldt resultat, helt uden bobler eller folder! Der medfølger en monteringsskraber og montageanvisning.\nSolfilmen fra EVOFILM® leveres med en 5 års produktgaranti. Vi tilbyder desuden omfattende garantier, som følger med din Renault 5 5-d. Skulle solfilmen f.eks. blive skadet ved monteringen får du en ny solfilm kvit og frit!


Det store, solide bindingsværkshus blev bygget som selveje i 1776 og er smukt dekoreret med mønstermuring. Der er dog skelet til omkostningerne: Bagsiden af huset er ikke dekoreret. Huset blev bygget med to skorstene. Siden er en tredje skorsten føjet til bygningen.\nBeboelsen bestod oprindelig af flere stuer: Overstuen, mellemstuen, forstuen og et bryggers. Ved siden af bryggerset var porten ind til huset, og ved siden af portindkørslen lå et mindre udhusrum.\nDenne oprindelige udformning af huset fra 1776 med beboelse, portindkørsel og udhusrum ses sjældent på Fyn. Derimod er denne type kendt fra øerne omkring Fyn - Als, Ærø og Lyø.\nEn 8-fags lade i nord, parallelt med stuehuset, nævnes første gang i skødet fra 1793, da Michel Jensens enke sælger huset til urmager Wibye. Ladebygningen nævnes hverken ved en pantsætning af huset i 1778 eller i skødet i 1785. Men det lille husmandsbrug, der ved udskiftningen i 1793 blev ansat til 2 skpr. hartkorn, har altså haft brug for mere lade – og udhusplads. Ladebygningen blev senere afløst af en vestlig vinkelbygning på stuehuset, som ikke findes i dag.\nUrmagerhusets ejere gennem tiden\nOpført af væver Jørgen Nielsen i Køng, som boede i huset med sin hustru Anne Margrethe Jørgensdatter – som det fremgår af dørhammerens inskription. Ifølge skøde – og panteprotokoller pantsatte han hus, jord og bohave flere gange i 1770’erne og 1780’erne. Der er derfor noget, der tyder på, at han forbyggede sig ved opførelsen af huset i 1776. Han solgte huset i 1785 for at flytte til en ejendom ved Fiskerhuset ved Søholm Gods. Desværre ser det ikke ud til at havde forbedret væverens økonomi. I den følgende tid blev ikke kun hus og jord pantsat men også bohavet.\nEjere af Urmagerhuset:\n1776-85: Jørgen Nielsen, væver i Køng.\n1785-93: Michel Jensen, hollænder (dvs. mejerist) på Brahesborg.\n1793-1829: Johan Christopher (Bondesen) Wibye, urmager.\n1829-67: Peder Pedersen, væver.\n1867-73: Rasmus Pedersen.\n1873-73: Marie Cathrine Pedersen.\n1873-1907: Rasmus Nielsen\n1907-41: Niels Peder Andersen\n1941: Emil Pedersen\n1941-1943: Aksel Ellemann, proprietær\n1943- (73): Jørgen Oluf Stougaard, proprietær.\nUrmager J. C. Wibye boede i Urmagerhuset sammen med sin hustru Karen Andersdatter(død i 1854, 90 år gammel), sin far, urmager Bonde Wibye (død i 1815, 85 år gammel) og sin mor, Sara Hansdatter (død i 1808, 86 år gammel).\nPå sin dødsdag d. 29. juni 1829 solgte Johan Wibye ejendommen til sin svigersøn, væver Peder Pedersen. Datteren Marie Cathrine Johansdatter blev gift første gang i 1821 med en smedesvend Peder Jensen. Efter mandens død giftede hun sig med væver Peder Pedersen i 1828. Efter hustruens tidlige død i 1830, giftede Peder Pedersen sig med Sidsel Larsdatter i 1831. Begge blev boende i Urmagerhuset sammen med Wibyes enke Karen Andersdatter. Efter mandens død fik svigersønnen Rasmus Pedersen i 1867 skøde på ejendommen. Efter Rasmus Pedersens død giftede Marie Cathrine Pedersen sig med Rasmus Nielsen 1873 og samme år fik Rasmus Nielsen skøde på ejendommen. I 1907 solgte Rasmus Nielsens arvinger til Niels Peder Andersen, som blev gift med datteren Ane Elisabet Rasmusdatter, og i 1941 købte Emil Pedersen huset, som han samme år videresolgte til proprietær Aksel Ellemann fra ”Bonnegård”. I 1943 købte gårdejer Jørgen Oluf Stougaard Urmagerhuset sammen med ”Bonnegård”. I de sidste år tjente Urmagerhuset hovedsagelig som fodermesterhus.\nI daglig tale kalder man et standur i en høj trækasse for en Bornholmer. Men det var ikke kun på Bornholm, at der blev lavet standure. I år 1800 var der f.eks. mindst 32 urmagere på Fyn. Lidt over halvdelen var bosat i byens købstæder, mens resten havde deres værksted i en mindre landsby. Egentlig skulle de fleste håndværk udføres i købstæderne, mens kun ganske få landhåndværk måtte udføres i landsbyerne. Men urmagererhvervet var nyt, og det var derfor ikke omfattet af alle de regler og bestemmelser, som blev håndhævet af købstædernes håndværkerlaug.\nUrmagerne kunne derfor frit bosætte sig på landet, hvilket sikkert på visse områder har været en fordel. Urmageren var tæt på sine kunder, og konkurrencen i forhold til importerede ure har heller ikke været så stor på landet. Samtidig var det normalt, at mange håndværkere på landet supplerede deres indtægter med et lille husmandsbrug.\nDet vides ikke, hvor Bonde Wibye lærte urmagerhåndværket. I 1760 da han var 30 år gammel, hører vi om ham for første gang. På dette tidspunkt boede han i Nørre Broby, hvor han ernærede sig som urmager. Senere samme år fæstede han et hus i Brobyværk, hvor han indrettede et værksted. Fra dette sted kender vi flere urværker. Det ældste kendte værk fra Bonde Wibyes hånd er fra 1772. Det er både signeret, dateret om nummereret. Få år senere fik Bonde Wibye hjælp af sin søn Johan Christopher Wibye, som kun 12 år gammel signerede en urskive. Forretningen må være gået godt, for Bonde Wibye var i stand til at købe huset i Køng i 1793 for 650 rigsdaler.\nHuset bestod i 1793 af to længer – et stuehus og en lade. Til ejendommen hørte desuden et køkken – og frugthave og lidt jord. Bonde Wibye var kendt som en dygtig biavler, som avlede blomster til sine bier.\nHvor i stuehuset de to urmagere arbejdede, er svært at sige. Det fine urmagerhåndværk krævede lys, så den ene af stuerne har sandsynligvis været indrettet som værksted.\nTilsammen lavede Bonde Wibye og Johan Christopher Wibye hen ved 1000 ure, som de nummererede med fortløbende numre. Men samarbejdet ophørte omkring 1810. Bonde Wibye blev syg og døde fem år senere. Da Bonde Wibye trak sig ud af arbejdet, påbegyndte J.C. Wibye en ny nummerrække. Den nye nummerrække startede dog ikke ved nr. 1 men omkring 250. Forklaringen ligger sandsynligvis i, at J. C. Wibye havde holdt styr på det antal ure, han selv havde fremstillet. Da faderen trak sig ud af firmaet, fortsatte han bare, som om han altid havde haft sin egen nummerrække.\nDen gode urmagerforretning fortsatte i Køng. Årene omkring 1800 var gode år for urmagerne, og kunderne kom kørende langvejsfra til Urmagerhuset i Køng. Her blev der indrettet en rejsestald, så kundernes heste kunne opstaldes, mens købet stod på.\nDen gennemsnitlige produktionstid for et urværk var ca. en måned alt afhængigt af urtype. Urmagerne kunne lave både døgnværker og ottedagesværker, og prisforskellen var så stor, at urene blev kaldt husmandsklokker og gårdmandsklokker. Som ekstra detalje kunne urene forsynes med angivelse af månefaser, datoviser, sekundviser og repeterværk, som gjorde det muligt at få gentaget det sidste klokkeslag. Selv om der er variationer, er der også mange fællestræk ved Køng-urene. Det gælder f.eks. den lille silhuet af en fugl, der symboliserer tidens gang. Fuglen er fæstnet til pendulet og svinger frem og tilbage i takt med pendulet.\nUdover selve urværket var der mange andre overvejelser, som man som køber af et Køng-ur skulle gøre sig. Selve urkassen skulle fremstilles af en snedker, og urkassen skulle dekoreres af en gørtler. Disse håndværkere har sandsynligvis boet i nærområdet, så kunden kunne forhandle detaljerne med det samme. Det har været en bekostelig sag at anskaffe sig et standur. Et ur fra tiden i Brobyværk kostede 40 rigsdaler – 1/16 af Urmagerhusets pris i 1793.\nFlytningen til Hjemstavnsgården\nNatten mellem d. 19. og 20. december 1973 brændte huset på Fladmosevej i Køng. Taget blev ødelagt, og indboet raseret. Bindingsværket af egetræ blev bevaret sammen med den gamle to-fløjede hoveddør, en dørhammer med inskriptionen ”INS AMID – Anno 1776” og nogle fine gamle døre med én fyldning og profilerede indfatninger.\nFonden for Bygnings – og Landskabskultur var på udkig efter en passende bindingsværksbygning, som kunne genopføres i Brobyværk på en grund ejet af fonden i nærheden af den gamle vandmølle. Det var derfor nærliggende at kigge på Urmagerhuset, som blev opmålt, nummereret og fotograferet af maleren og arkitekten Hans Krog i 1974.\nDe stedlige myndigheder var ikke velvilligt stemt overfor planerne om at opføre huset i Brobyværk. I 1975 blev det derfor vederlagsfrit overdraget til Vestfyns Hjemstavnsforening. I løbet af de efterfølgende år arbejdede mange frivillige på det store projekt at genopføre Urmagerhuset.\nUrmagerhuset blev genopført i årene 1977-1979. Tirsdag d. 27. oktober 1977 blev der afholdt rejsegilde, og i 1979 kunne man så langt om længe tage huset i brug som udstillingsbygning, arkiv, butik og museumskontor. D. 12. juni 1981 blev Urmagerhuset indviet på Vestfyns Hjemstavnsgård.\nHar du lyst til at vide endnu mere om Sydfyns lokalhistorie så sælger vi både bøger og DVD film i vores Web-shop.


Tømrer | Tømrerfirma i i Helsinge, Græsted & Tisvildeleje | Ring ✆\nLøgelandsvej 3, 3200 Helsinge - Se Google Maps\nKontakt mig: stefanhansen@godmail.dk\n☎ 27 99 24 66\nTømrermester siden 1985\nJeg klarer alle former for tømreropgaver\nKontakt mig » \nGår du og tænker på renovering af dit sommerhus?\nJeg kan hjælpe dig, så du får det flotteste sommerhus.\nRenovering af sommerhus »\nJeg tilbyder en effektiv og professionel tagrenovering,\nder forhindrer vand og fugt i at trænge ind under taget.\nEnergivenlig tagrenovering »\nTømrerfirma i Nordsjælland – hyr en tømrer med masser af erfaring\nStår du og mangler en dygtig tømrer? Hos Tømrermester Stefan B Hansen får du en erfaren tømrer, der kan klare alle former for tømrerarbejde.\nHvilke tømreropgaver kan jeg hjælpe med og hvor?\nJeg hjælper både private og erhverv, hvor jeg som regel kører ud til byer som f.eks. Helsinge, Græsted og Tisvildeleje samt i resten af Nordsjælland for at løse din opgave.\nNår du vælger Tømrermester Stefan B Hansen, får du et tømrerfirma med flere års erfaring. Jeg har arbejdet indenfor tømrerfaget siden 1985, og jeg kan derfor hjælpe dig med alle former for tømreropgaver – store såvel som små. Jeg kan bl.a. hjælpe dig med:\nPrisen på en tømrer afhænger af flere forskellige ting, herunder hvad det er for en opgave, jeg skal hjælpe dig med samt omfanget af den. Derudover har valget af materialer også en påvirkning på prisen. Dog kan du være sikker på, at jeg altid tilbyder gode priser.\nNår du vælger at benytte dig af mit tømrerfirma, får du løst opgaven med funktionalitet og æstetik i fokus. Jeg sørger altid for at have en god og tæt dialog med mine kunder, og jeg går højt op i at lave en kvalitetsløsning, så du bliver tilfreds med resultatet.\nKontakt mit tømrerfirma og hør mere\nHar du spørgsmål til en tømrer? Ønsker du et uforpligtende tilbud, eller vil du hyre mit tømrerfirma til at løse din opgave? Så kontakt mig i dag. Jeg står altid klar til at rådgive dig og hjælpe eller udarbejde et tilbud med en god pris, der er så billig som muligt.\nKontakt mig på telefon 27 99 24 66 eller via e-mail på stefanhansen@godmail.dk, så hører du fra mig snarest muligt.\nSe gulvarbejde »\nInstallation af køkkener:\nFå dit drømmekøkken\nSe køkkener »\nTømrermester Stefan B Hansen\n27 99 24 66\nJeg udfører alle former for tømrer- og snedkerarbejde!


Anmeldelse: Det politiske spil henvist til birolle i Kauffmann-film - Altinget: arktis\nAndreas Krog | 14. august 2020 kl. 7:00 | Print\nHenrik Kauffmann spilles af Ulrik Thomsen. (Foto: Katalin Vermes / Nimbus Film )\nDen dag i dag har det, som den kontroversielle danske diplomat Henrik Kauffmann gjorde under Anden Verdenskrig, stadig konsekvenser. Det var nemlig Kauffmann, der som Danmarks ambassadør i Washington gav USA uhindret adgang til at etablere militærbaser i Grønland.\nAftalen mellem Henrik Kauffmann og USA var uden fast udløbsdato. Derfor kunne USA fortsætte og udbygge sin tilstedeværelse i Grønland efter Anden Verdenskrigs ophør. Derfor har USA stadig Thulebasen i Nordvestgrønland og derfor ligger der adskillige efterladte amerikanske militærinstallationer rundt omkring i det grønlandske landskab.\nEn ny film med titlen ”Vores mand i Amerika” tegner et portræt af den utraditionelle og rebelske diplomat Kauffmann, hvis handlinger fik så store eftervirkninger.\nRedde Danmarks eftermæle\nAt give USA adgang til Grønland var Kauffmanns mest opsigtsvækkende handling med de største konsekvenser. Det er derfor helt naturligt den handling, som er omdrejningspunktet for fortællingen. Kauffmann havde efter krigen en afgørende finger med i det spil, som sikrede Danmark medlemskab af FN og Nato. Men det er ”Grønlandsoverenskomsten”, som for alvor gav Kauffmann en plads i danmarkshistorien.\nVi følger Kauffmanns balancegang fra Danmark bliver besat af Nazityskland den 9. april 1940 og frem til Grønlandsoverenskomsten underskrives halvandet år senere. Hjemme i København bryder man sig bestemt ikke om Kauffmanns enegang, og han bliver da også afsat som ambassadør og bedt om at komme hjem for at blive stillet for en dommer anklaget for landsforræderi.\nI filmen får Kauffmann hjælp fra FBI til at slippe ud af den knibe, ligesom han får presset USA til at omgå de grønlandske landsfogeder og indgå en aftale om adgangen til Grønland direkte med ham. I Kauffmanns optik handler det om at redde Danmarks eftermæle og sikre landet en plads ved bordet efter krigen. For den måde landet lynhurtigt overgav sig den 9. april imponerede ikke Washington.\nHenrik Kauffmanns direkte adgang til USA's præsident Franklin D. Roosevelt var af afgørende betydning for Kauffmanns arbejde. Foto: Nelly Kiss / Nimbus Film\nHvis en film skal sælge billetter og appellere til et bredt publikum, så er det formentlig nyttigt med lidt kærlighed. ”Vores mand i Amerika” er ingen undtagelse. Parallelt med det storpolitiske drama får vi i rigt mål skildret et trekantsdrama mellem Henrik Kauffmann, hustruen Charlotte og hustruens søster Zilla.\nDramaet på privatfronten får desværre lov til at fylde alt for meget. Bevares, det skal der også være plads til. Men det politiske drama, som filmen skildrer, var så stort, at der slet ikke er grund til at lade kærlighedsdramaet dominere og til tider helt overtage filmen. Eksempelvis foregår handlingen næsten udelukkende i Washington. København er kun med på telefon og i enkelte scener.\nMindre kærlighed havde givet plads til at skildre mere af det politiske spil i København. Bare en lille flig af irritationen over Kauffmanns enegang og Kong Christian Den 10.'s stiltiende accept. Det havde været med til at tegne et mere nuanceret billede af Kauffmann. Nu får vi kun få antydninger af hvorfor Kauffmann ikke var lige populær i alle kredse.\nUlrik Thomsen spiller rollen som Henrik Kauffmann. Det gør han fornemt. Men den største skuespilpræstation leverer Mikkel Boe Følsgaard i rollen som Kauffmanns idealistiske højre hånd Povl Bang-Jensen. En række udenlandske skuespillere leverer også solide præstationer, ligesom der er kælet for billed- og lydsiden.\nSet med en politisk interesserets briller burde det politiske spil naturligvis have fyldt meget mere. Gerne lige så meget som i tv-serien West Wing, hvor man til tider får det indtryk, at hovedpersonerne ikke har et liv udenfor Det Hvide Hus. Det er ikke just tilfældet her. Instruktøren trækker slet ikke nok på den honningkrukke af politisk drama, som fortællingen om Henrik Kauffmann, Povl Bang-Jensen og Grønlandsoverenskomsten er. Derfor kan det kun blive til tre stjerner.\n”Vores mand i Amerika” er instrueret af Christina Rosendahl, der også instruerede filmen ”Idealisten” fra 2015. Den handler om ulykken med B-52 flyet på Thulebasen i 1968 og ikke mindst DR-journalisten Poul Brink's ihærdige indsats for at afsløre den fulde sandhed om den ulykke og det politiske spil før og efter.\nSom politisk interesseret må man kippe med flaget for netop at filmatisere disse to begivenhedsforløb i nyere danmarkshistorie. Lad os håbe ”Vores mand i Amerika” giver Christina Rosendahl og andre instruktører blod på tanden og lyst til at kaste sig over andre kapitler af den nyere danske politiske historie.\nHvem vil ikke gerne se filmen om påskekrisen i 1920, urolighederne på Nørrebro efter EU-afstemningen 18. maj 1993 eller formandsopgøret i Venstre i juni 2014?\nVores mand i Amerika. Instrueret af Christina Rosendahl. Premiere over hele landet 13. august.\nForrige artikel Boganmeldelse: Bo Lidegaard er gidsel af sin egen velsmurte pen Næste artikel Bo Lidegaard giver 6 A’er til bog om dansk udenrigspolitik i 250 år


Velkommen til Furesø - Her er der rigeligt at tage fat på! - sn.dk - Furesø\nFuresøs nye kommunaldirektør Steen Vinderslev får brug for al sin erfaring fra otte år som kommunaldirektør i Middelfart, når der skal forhandles om Furesø-gælden og udligningsordningen.\nArtiklen: Velkommen til Furesø - Her er der rigeligt at tage fat på!\nVelkommen til Furesø - Her er der rigeligt at tage fat på!\nFuresø - 09. august 2019 kl. 09:30\nEn ny politisk sæson står for døren i Furesø Kommune. Byrødderne skal i de kommende måneder diskutere, hvordan man udmønter besparelser på godt og vel 20 mio. kr. i 2020. Det skal nok give nogle sværdslag, men i virkeligheden er det peanuts i forhold til de forhandlinger, som skal finde sted i den kommende tid.\nGenforhandlingen af Furesø-Gælden står for døren. Og et kompliceret spil om udligningsordningen og diverse kompensationer blev behændigt udsat til efter folketingsvalget.\nMidt i det hele valgte kommunaldirektør Christine Brochdorf at takke ja til et tilsvarende job i Egedal. En ny kommunaldirektør skulle ansættes. Måske ikke så underligt blev der hvisket om, at den nye kommunaldirektør skulle have erfaring og pondus til at slå i bordet ved de kommende forhandlinger.\nValget faldt på Middelfarts kommunaldirektør gennem otte år, Steen Vinderslev. Borgmester Ole Bondo Christensens kommentar ved ansættelsen sagde det ganske rammende.\n- Steen Vinderslev har med mange års solid ledererfaring - heraf 8 år som kommunaldirektør - de kompetencer og den robusthed, der skal til for at sikre, at vi sammen kan løfte de spændende og udfordrende opgaver, vi står overfor.\nFuresø Kommune blev født med en massiv gæld, som primært stammer fra Peter Brixtoftes regime i Farum. Borgerne i Farum betalte i syv år mere i skat end borgerne i Værløse for at kompensere. Desuden har kommunen i årevis modtaget et særtilskud.\nIkke desto mindre er gælden fortsat ganske massiv. Siden 2011 er den nedbragt med 650 mio kr, men i skrivende stund er den på 2,3 mia. kr.. Det udløser en årlig regning på 123,6 mio. kr. til renter og afdrag.\nDet nuværende særtilskud på 50 mio kr. årligt udløber i 2022, men det er aftalt, at det skal erstattes af et nyt særtilskud på samlet set 250 mio. kr., (I 2011 priser red.) som skal udbetales i perioden 2022-2040. En særlig komplikation er, at særtilskuddet skal korrigeres for 25 % af den besparelse, som kommunen har fået som følge af låneomlægning fra statslån til kommunekredit i 2016.\n- Før Folketingsvalget blev der indledt en dialog med Økonomi- og Indenrigsministeriet om vilkårene for udbetalingen af særtilskuddet Dialogen har været sat i bero som følge af Folketingsvalget og nedsættelse af de nye ministerier. På nuværende tidspunkt påbegyndes forhandlingerne om kommunernes økonomi for 2020, og Furesø Kommune vil genoptage dialogen med ministeriet i forlængelse heraf, lyder det fra Furesø Kommune i et svar til Frederiksborg Amts Avis.\nHvis detaljegraden i forhandlingerne om Furesø-gælden tager pusten fra de fleste, så er det intet imod de kommende forhandlinger om udligningsordningen.\nFuresø Kommune betaler mere end 300 mio. kr. årligt til andre kommuner gennem udligningsordningen. V-LA-K regeringens forhandlinger om en ny udligningsordning sandede til. Ikke mindst spørgsmålet om en korrektion for udlændinges uddannelsesniveau gav Furesø en ekstraregning. Efter en del ballade blev de ramte kommuner kompenseret i 2019 og 2020. Furesø får 24,5 mio. kr. årligt i kompensation. I samme periode får Furesø en kompensation på 12,9 mio. kr. årligt pga. en ændring af konteringsreglerne.\nOg her er så problemet. Begge ordninger udløber i 2021, og ingen ved med sikkerhed, hvor den nye S-regering står.\nSå velkommen til Steen Vinderslev. God fornøjelse med forhandlingerne.


Nyhedsoversigt - 2017\nHerunder kan du se nyheder fra de forskellige races, aktiviteter, ture, m.m.\nGIV - eventyr i november\nLøbepasset havde allerede nu været ret langt, så det var rart at kunne bruge cyklen lidt. Alt for hurtigt var cykeldelen overstået, og da der ikke var kø ved klatringen fik Helle lov til at klatre op i lysmasten ved stadion og klippe de 3 poster. Imens kunne Bente og jeg lægge en udvidet plan, idet de valgfrie etaper var noget kortere end vi havde regnet med. Vi besluttede at tilføje SUP og bike’n’run til programmet, og så se om der var tid til coasteering til sidst.\ner var briefing kl. 4.30, hvilket jeg synes, var alt for tidligt, da staten først gik kl. 6. Jeg skulle bare stå op, hoppe i tøjet, spise, børste tænder og gennemgå ruten med Karen, så var jeg klar. Det var rigtig fint at få et overblik over dagen, og hvor vi skulle hen af på kortet. Selvom man jo knap kan huske halvdelen, så synes jeg, det er meget rart hele tiden, at have en ide om hvor lang disciplinen er, og hvad man skal bagefter.\nEn af mine yndlingsting ved adventure er muligheden for at se noget af al den smukke natur vi har i Danmark, og typisk gør arrangørerne sig også umage for at finde de smukkeste steder i lige netop deres baghave, som vi så kan blive udsat for når vi kommer forbi. Bornholm er da heller ingen undtagelse, og Magnus og resten af arrangørerne havde fundet virkelig mange perler frem til os.\nI det sidste trekvarte år er vi et par WAT’er, der har trænet hos Ballerup Biatlonklub, hvilket foreløbigt kulminerede i at vi deltog i DM, der blev afholdt i Vingsted ved Vejle den 30. september. DM blev afholdt på to distancer. En kort distance med tre korte løberunder og to skydninger - en liggende og en stående. En lang distance med fem lange løberunder (ca. 750 meter) og fire skydninger - to liggende og to stående.\nVi har et fælles mål og vi har interesse i at alle resourcer i teamet bliver brugt optimalt. Vi kender ikke hinanden særligt godt, så vi taler kort om styrker og svagheder, så vi har en idé om hvordan vi kan supplere hinanden men med en klar rollefordeling. Nu skal det så bare lige udføres i praksis, med en sprit ny aspirant ombord på holdet. Me :)\nJeg tænker at det skal opleves, for at forståes, da følelsen er individuel og farvet af hvad du har tænkt og oplevet undervejs på ruten med dit hold. Udover at være glad for at alle mine tænder var intakt da vi kom i mål, fik mine teammedlemer lige en ordentlig krammer, samt high 5, fordi det var en fed Challenge som jeg klarede mig igenne\nYETI - WAT i mix-rækkerne\nVi kom også godt og hurtigt af sted på løbets prolog, som bestod af 20 poster fordelt ud over centrum af byen, hvilket naturligvis inkluderede en tur i stryget fra start. Så var sko og tøj vådt og stilen lagt. Prologen var klassisk bygget op med valgfri rækkefølge på posterne og tal der skulle samles til en korrekt sum. Holdene blev spredt godt ud inden den første lange MTB-O, som tog os rundt i kanten af Silkeborg.\nSiden påske har jeg vidst at der lå 100 miles i Colorados bjerge og ventede på mig. Med Novo som sponsor måtte jeg dog finde mig i ikke at stille op i pink, men i stedet i Novos hvide teamfarver.\nWAT vs Møn 2017\nAnders har afholdt Møns Klint Adventure race hvert år siden 2011, og hvert år har jeg besluttet at stille op. Undervejs lover jeg mig selv ’aldrig mere’ og bagefter lover jeg mig selv at ’næste år, så får du trænet trapper!’\nJeg er imponeret over hvordan det lykkes hvert år at lave et løb der både byder på gensyn med gamle kendinge, men også hvert år finder uventede features, vi kan fornøje os med.\nNXM - vi farer rigtig vild!\nNXM er 2 dages orienteringsløb i og omkring Silkeborg for 2 personers hold, og hvert år i november når tilmeldingen åbner husker jeg den smukke natur, stemningen i nightcamp, og følelsen når man krydser målstregen på dag 2. Undervejs husker jeg så hvor hårdt det er, hvor ondt det gør i benene (og resten af kroppen) dag 2, hvor elendigt man sover i det skide telt, og hvor mange spektakulære moser, mudderhuller og åer arrangørerne kan finde at placere poster i.\nAdventurerace 1864 – flåden slår til\nChallenge distancen var samme koncept som sidste år og forrige år: 8 TA’s og ~50 poster spredt ud over Als og Sønderjylland, og så gjaldt det ellers om at få flest muligt point på de 7 timer, der var til rådighed. 1864 challenge er et godt begynderløb, fordi der er et bredt udvalg af anderledes aktiviteter\nVidebæk adventures er altid garanti for lige lidt ekstra – det gode twist, den ekstra opgave, lidt mere variation, så Helle, Bente og jeg mødtes forventningsfulde hos Helles mor til vanlig vestjysk gæstfrihed.\nEagle race - Karen og Jytte på farten igen\nVidere på cyklen mod Havreholm og klatringen var Jytte lidt nede, så vi måtte sætte tempoet lidt ned og prøve at få væske og salt indenbords. Navigationen gik fint hele vejen derop, og også rundt på o-løbet i TA2 – her gik vi mest, så vi kunne komme lige på posterne. Klatreetapen skulle have været go-high banen, men den var ikke klar, så vi fik et bøgetræ og besked om at der skulle klatres til tops 2 gange.\nKong Vinter 2017\nKong Vinter 2017 var et urban race – starten gik fra Rådhuspladsen, og mål var i Hareskovhallen kun 17 km derfra – utroligt at Lars Bukkehave kunne finde 30 km løb og 80 km cykling mellem de 2 punkter, men det kunne han.


Velkommen til Teaterhuset Filuren! Vi producerer hvert år spændende forestillinger for børn og unge i alderen 3-18 år.\nVi spiller forestillinger for skoler, børnehaver og for hele familien!\nSkole/børnehave-forestillingerne spiller primært om formiddagen, så I som institution kan tage børnene med i teateret. Til de fleste af forestillingerne medfølger også undervisnings/inspirationsmateriale, som nemt kan downloades og bearbejdes både før og efter forestillingen.\nAlle vores forestillinger er refusionsgodkendte.\nTeaterhuset Filuren har også et fritidstilbud for børn og unge mellem 4 og 20 år, der gerne vil gå til dans og teater. Der er mulighed for at gå på teaterlegestuen og blive kendt med begreberne, der er moderne dans, kreativ ballet og et Filurkompagni for de øvede dansere.\nDerudover tilbydes også en 2-årig talentudviklingslinje, som er mulig at følge sideløbende med sin ungdomsuddannelse. Vi er også en del af uddannelsen HF-stage på VUC i Aarhus, hvor du kan tage en adgangsgivende ungdomsuddannelse, samtidig med, at du spiller en masse teater.\nTeaterhuset Filuren har også en masse spændende tilbud til skoler! Hvert år udvikles og produceres projekter og forløb. Man kan som skole vælge et af vores allerede fastlagte forløb eller være med til at skræddersy sit helt eget forløb. Teaterhuset Filuren vil gerne bidrage aktivt til, at scenekunst kommer på skoleskemaet.\nVi vil altså gerne skabe gode teateroplevelser for børn og unge både på teateret, i skolen og i deres fritid. Du vil derfor møde os mange steder og vi bor i hjertet af Musikhuset Aarhus ved siden af akvariet.


Maskinudlejning køge – Drivhusvarmer\nAlt i affugtere, pumper m. Mandag til Torsdag Fra kl. Vi leverer til bygge- og anlægssektoren, industrien , den offentlige sektor, servicesektoren og private. Velkommen til Køge Lift- udlejning ApS.\nHer på siden kan du finde detaljerede beskrivelser af hele vort program indenfor lifte, teleskoplæssere, arbejdsplatforme, mandskabsvogne samt diverse entreprenørmateriel.\nHvis du leder efter information om Pavillon- og modulløsninger i Danmark, skal du klikke på dette link cramoadapteo. Lej en maskine til at lette arbejdet for dig og øg motivationen for at komme i gang. Kontakt din lokale maskinudlejning i Køge – tættere på og mere enkelt. Vi tilbyder forskellige services i forhold til maskinudlejning – vi kan også stå for transport af dine maskiner.\nHos Klingenberg råder vi over flere typer grave- og jordflytningsmaskiner, samt en vifte af specialværktøj til påmontering. Find vejbeskrivelse, kontaktinfo, regnskabstal, ledelse, bestyrelse og ejere. Professionel materieludlejning.\nRing for vejledning og bestilling på tlf.\nMaskinudlejning klingenberg. Grindall Kloak og Entreprenørteknik udlejer alle former for entreprenørmaskiner. Vi udlejer maskiner til private og erhverv og udlejer gerne de større maskiner med fører.\nRing eller skriv for yderliger info og prisliste. Kontakt os og hør mere om maskinudlejning eller få et uforpligtende tilbud. Udlejning af maskiner hos STARK. Står du og mangler professionelt værktøj eller maskiner til dit næste projekt? Hos STARK tilbyder vi materieludlejning til både privat- og erhvervskunder.\nDu finder alt lige fra stilladser og lifte, havemaskiner, entreprenørmaskiner og meget mere. Vær opmærksom på, at de tunge . Læs alt om dit byggecenter her. XL-BYG Køge tilbyder kvalificeret rådgivning til dine gør-det-selv projekter og en række andre services.\nI SILVAN kan du leje mange forskellige maskiner og værktøj til et hvert gør-det- selv projekt. Se her hele listen af vores bedste maskin operatør Køge og deres omgivelser anmeldt ved StarOfService samfundet fra Køge – Sjælland. Vil du vide hvem der er i top 1? Har du brug for maskiner og værktøj til byggeprojekter, men ønsker du af den ene eller den anden grund ikke at.\nAO Køge , Kontaktoplysninger og åbningstid.


PS Plus Games i juni inkluderer Star Wars: Squadrons og den nye Virtua Figther-remaster\nKnap er det nye Virtua Fighter 5: Ultimate Showdown blevet annonceret, før at der er godt nyt for PlayStation-spillere. Spillet bliver således tilgængeligt gratis for PS...\nJ.J. Abrams fortæller at Portal-filmen stadig er undervejs hos Warner Bros.\nSelvom der har været stille omkring den i noget tid, så er filmatiseringen af Portal stadig på vej. Det fortæller filmens producer J.J. Abrams i et interview med IGN i...\nTeam Liquid forlænger samarbejdet med SAP Analytics\nTeam Liquid har annonceret, at de forlænger deres samarbejde SAP Analytics. Aftalen indebærer, at analysefirmaet hjælper Liquid ved at optimere deres præstationer gennem...\nDet er ikke udsædvanligt at se traditionelle atleter blive mere involveret i esport nu om dage, og den seneste i rækken er Manchester United forsvarsspilleren Harry...\nPokémon Brilliant Diamond/Shining Pearl får lanceringsdato\nPokémon har 25-års jubilæum i år, og det fejrer Nintendo med hele to store lanceringer. Først får vi remakes af de klassiske Nintendo DS-spil Pokémon Diamond/Pearl, og...\nTekst: Jakob Hansen Publiceret 26 maj 2021\nSony bekræfter at de vil bringe store PlayStation-titler til mobil\nSony har tidligere forsøgt sig med et par smartphone-versioner af deres populære PlayStation-spil såsom Uncharted: Fortune Hunter og Run Sackboy! Run! Nogen helhjertet...\nVirtua Fighter gør comeback på PS4\nFor en uges tid siden kom det frem, at Sega har store planer med deres klassiske IP'er, og allerede nu ser vi det første tegn på, at de mener det alvorligt. Det drejer...\nNy Wasteland 3-DLC trailer byder velkommen til Steeltown\nWasteland-serien, der lagde grunden for det senere Fallout, har i de senere år gjort et comeback, så det nu igen er sin egen serie. Det seneste spil Wasteland 3 blev...\nSega holder 30-års Sonic livestream i morgen\nDet lynhurtige pindsvin Sonic er kendt for sin frække attitude og sit liv i overhalingsbanen. Men nu fylder han snart 30, så måske han sætter tempoet en anelse ned og...\nDragon Quest XII vil blive afsløret i morgen antyder seriens skaber\nNatten til torsdag (dansk tid) afholder Square Enix en stor livestream i anledning af seriens 35-års jubilæum. Her vil der også komme flere annonceringer, men det som de...\nStar Ocean-udvikleren søger mandskab til et next-gen projekt\nStudiet bag Star Ocean, tri-Ace, har ikke ligefrem været blandt de mest førende eller innovative udviklere de seneste par år. Deres sidste store projekt, Star Ocean:...\nDu kan nu skrive dig op til dette års Tekken Online Challenge\nTekken Online Challenge finder også sted i år og byder på en lang række af turneringer for Tekken 7-spillere over hele kloden. Hele begivenheden byder på over 100.000...\nSony præsenterer gameplay fra Horizon Forbidden West på torsdag\nI Sonys store State of Play, der fungerede som optakt til PS5-lanceringen, viste de et kort glimt af Guerilla Games kommende storspil Horizon Forbidden West. Nu kommer...\niPhone 13 Pro's design er tilsyneladende lækket\niPhone Pro telefonerne er ikke helt billige, men de bliver dog alligevel hvert år imødeset af spændte fans. Nu kan man så få et detaljeret kig på den kommende telefon...\nSkjulte indieskatte: Xbox Game Pass\nVi anbefaler igen spil til Xbox Game Pass, men fokuserer denne gang udelukkende på indietitler.\nSurface Duo forvandles til en håndholdt Xbox med seneste opdatering\nDet er blevet mere og mere populært med dual-screen smartphones, og en af de mest interessante modeller på markedet er Microsofts Surface Duo. Nu har Microsoft lanceret...\nDet originale Halo er blevet fikset til PC 18 år efter udgivelsen\nHalo: Combat Evolved fra 2001 er kendt som spillet, der får alvor gjorde FPS-spil til allemandseje på konsol. Men udover Xbox-versionen blev spillet også udgivet til PC i...\nRockstar skaber pladestudie\nSom navnet indikerer, så er Rockstar Games næsten lige så interesserede i musik som i spil, hvilket da også kommer til udtryk i GTA-serien, der indeholder et omfattende...\nMarvel's Eternals får første trailer\nVi har tidligere fået et lille glimt af Marvel's Eternals, da Marvel reklamerede for deres fjerde phase af deres "Cinematic Universe." Nu får vi så en hel trailer, som du...\nMicrosoft Store afslører Dying Light: Platinum Edition\nDying Light 2 blev annonceret tilbage ved E3 2018, men har siden da haft en tumultarisk udvikling med flere forsinkelser undervejs. Skulle du derfor i løbet af den...\nPQube annoncerer postapokalyptisk tank-RPG til Nintendo Switch\nHvordan ville Mad Max se ud, hvis det var et JRPG? Dette spørgsmål har skaberne af serien Metal Max helt sikkert stillet sig selv i tidernes morgen, da de skabte...\nKonami antyder at de vil lave flere spil med tredjeparter i den nærmeste fremtid\nTidligere på foråret lød det, at Konami eftersigende arbejder på at udlicitere flere af deres klassiske IP'er som Metal Gear Solid og Silent Hill til andre udviklere,...\nFamily Trainer kommer til Nintendo Switch senere på året\nSå er det med at finde de stramme bukser og svedbåndende frem, for nu kommer der snart endnu et træningsspil til Nintendo Switch. Det drejer sig om Family Trainer, der...\nFast & Furious 9 slår biografrekorder i Asien\nStore muskler, hurtige biler og vanvittig aktion er ikke blot vejen frem på det amerikanske og europæiske marked; det virker også til at være formularen for succes...\nNinjas in Pyjamas vinder Rainbow Six Invitational 2021\nI weekenden blev Six Invitational 2021 afgjort. Her kæmpede nogle af verdens bedste hold om hele én million dollars i præmiepenge, og det blev Ninjas i Pyjamas, der løb...\nLogitech annoncerer Adaptive Esports League\nInden for traditionel sport kender vi blandt andet de Paralympiske Lege, der lader handicappede atleter fra hele verden dyste i forskellige sportsgrene. Nu står Logitech...\nTekst: Jakob Hansen Publiceret 24 maj 2021\nStar Wars: Rangers of the New Republic er aflyst\nTilbage i december blev det bekræftet (med et logo), at Disney arbejder på en ny Star Wars-serie kaldet The Rangers of the New Republic. Ellers måske skal vi sige, at de...\nRygte: Nioh-udvikleren arbejder på et PS5-eksklusivt Final Fantasy\nDer er usædvanligt godt gang i rygtebørsen for tiden, hvilket selvfølgelig hænger sammen med, at E3 er lige oppe over, og at vi her vil få præsenteret en lang række mere...\nNetflix er tilsyneladende på vej ind i spilindustrien\nFra en ydmyg start med DVD'er i postkassen har Netflix vokset sig til et af de største globale medieselskaber. Nu går rygterne på, at virksomheden også søger at...\nBlizzard: "We are about to turn the corner into a really exciting time"\nBlizzard har haft stor økonomisk succes med deres Hearthstone og Overwatch, men samtidig er mange af deres klassiske serier lidt nede i en bølgedal, og man træder næppe...\nNyt legetøj puster til rygter om et Forza Horizon i Mexico\nVi har tidligere bragt en del rygter om det kommende Forza Horizon 5, der nærmest med statsgaranti er under udvikling hos PlayGround Games. I marts lød det, at spillet...\nSide: 1 2 3 4 5 6 7 8 9 10 11 12 13 ... 22